Diari Oficial de la Generalitat Valenciana


Sumari del DOGV 4121, del 06-11-2001 (2001/10841)

DECRET 177/2001, de 30 d'octubre, del Govern Valencià, pel qual es crea un institut d'Educació Secundària a Bocairent per transformació de la Secció d'Educació Secundària existent.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   4121

Data del DOGV
:   06-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10381


Data del document
:   30-10-2001

Organisme emissor
:   Conselleria de Cultura i Educació

Tipus de document
:   Decret

Descriptors 

:   * Bocairent
    * ensenyament secundari

DECRET 177/2001, de 30 d'octubre, del Govern Valencià, pel qual es crea un institut d'Educació Secundària a Bocairent per transformació de la Secció d'Educació Secundària existent. [2001/X10656]
  
La Secció de Bocairent, dependent de l'Institut d'Educació Secundària l'Estació d'Ontinyent, va ser creada per Ordre d'1 de juliol de 1987, de la Conselleria de Cultura, Educació i Ciència.
  
Els estudis de planificació educativa preveuen la creació d'un institut a la zona escolar VL-03, per transformació de la secció existent, per a atendre la demanda de llocs escolars de la localitat.
  
Per això, i segons el que establix l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària, aprovat pel Decret 234/1997, de 2 de setembre, de Govern Valencià, a proposta del conseller de Cultura i Educació i després de la deliberació del Govern Valencià, en la reunió del dia 30 d'octubre de 2001,
  
DECRETE
  
Article únic
  
Es crea, per transformació de la Secció de Bocairent, dependent de l'Institut d'Educació Secundària l'Estació d'Ontinyent, codi 31204837, el següent centre docent:
  
Província: Valencia
  
Localitat: Bocairent
  
Denominació: Institut d'Educació Secundària
  
Codi: 17391726
  
Titular: Generalitat Valenciana
  
Adreça provisional: carrer de Santa Àgueda, 23
  
Composició: 8 unitats d'Educació Secundària Obligatòria i 2 de Batxillerat
  
Capacitat: 240 llocs escolars d'Educació Secundària Obligatòria i 70 de Batxillerat
  
DISPOSICIONS ADDICIONALS
  
Primera
  
El que s'establix en este decret s'inscriurà en el Registre de Centres Docents de la Comunitat Valenciana.
  
Segona
  
El personal docent i no docent, amb destinació definitiva al centre actualment existent, s' integrarà en el nou institut d'Educació Secundària.
  
Tercera
  
El material inventariable i fungible de la secció s'integrarà en l'inventari del nou institut.
  
DISPOSICIONS FINALS
  
Primera
  
Es faculta el conseller de Cultura i Educació perquè adopte totes les mesures que siguen necessàries per al compliment i desenrotllament del que s'establix en este decret, així com per a modificar, si és procedent, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol de 2001.
  
València, 30 d'octubre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,
  
MANUEL TARANCÓN FANDOS